CELEX: 31980R3453
Language: el
Date: 1980-12-22 00:00:00
Title: Κανονισμός (EOK) αριθ. 3453/80 του Συμβουλίου της 22ας Δεκεμβρίου 1980 περί τροποποίησης του κανονισμού (EOK) αριθ. 154/75 «περί καταρτίσεως ελαιοκομικού κτηματολογίου στα κράτη μέλη που παράγουν ελαιόλαδο»

Avis juridique important

|

31980R3453

Κανονισμός (EOK) αριθ. 3453/80 του Συμβουλίου της 22ας Δεκεμβρίου 1980 περί τροποποίησης του κανονισμού (EOK) αριθ. 154/75 «περί καταρτίσεως ελαιοκομικού κτηματολογίου στα κράτη μέλη που παράγουν ελαιόλαδο»  

Επίσημη Εφημερίδα αριθ. L 360 της 31/12/1980 σ. 0015 - 0015 Φινλανδική ειδική έκδοση: Κεφάλαιο 3 τόμος 12 σ. 0248  Ελληνική ειδική έκδοση: Κεφάλαιο 03 τόμος 32 σ. 0121  Σουηδική ειδική έκδοση: Κεφάλαιο 3 τόμος 12 σ. 0248  Ισπανική ειδική έκδοση: Κεφάλαιο 03 τόμος 20 σ. 0073  Πορτογαλική ειδική έκδοση : Κεφάλαιο 03 τόμος 20 σ. 0073 

ΚΑΝΟΝΙΣΜΟΣ (ΕΟΚ) αριθ. 3453/80 ΤΟΥ ΣΥΜΒΟΥΛΙΟΥ της 22ας Δεκεμβρίου 1980 περί τροποποιήσεως του κανονισμού (ΕΟΚ) αριθ. 154/75 "περί καταρτίσεως ελαιοκομικού κτηματολογίου στα Κράτη Μέλη που παράγουν ελαιόλαδο"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ:  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πράξη προσχωρήσεως του 1979, και ιδίως τα άρθρα 22 και 146,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) 154/75 του Συμβουλίου (1), όπως τροποποιήθηκε από τον κανονισμό (ΕΟΚ) αριθ. 1794/79(2), προβλέπει τις προθεσμίες εντός των οποίων πρέπει να καταρτισθεί το ελαιοκομικό κτηματολόγιο στα Κράτη Μέλη παραγωγής της Κοινότητος των Εννέα-  ότι πρέπει να καθορισθούν οι ίδιες προθεσμίες για την κατάρτιση του ελαιοκομικού κτηματολογίου στην Ελλάδα και να προβλεφθεί ότι οι προθεσμίες αυτές αρχίζουν να τρέχουν από την 1η Νοεμβρίου 1982- ότι για να εξασφαλισθεί η χρηματοδότηση των αναγκαίων ενεργειών για την πραγματοποίηση του ελαιοκομικού κτηματολογίου στην Έλλάδα, πρέπει να προβλεφθεί το ποσό που θα κρατείται επί της ενισχύσεως στην παραγωγή που καταβάλλεται στους Έλληνες  ελαιοκαλιεργητές καθώς και το χρονικό διάστημα κατά το οποίο θα πραγματοποιείται η κράτηση αυτή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ) αριθ. 164/75 τροποποιείται ως εξής:  1. Στο άρθρο 1 παράγραφος 2 προστίθεται το ακόλουθο εδάφιο:  "Όσον αφορά την κατάρτιση του ελαιοκομικού κτηματολογίου στην Ελλάδα, οι προθεσμίες που αναφέρονται υπό α) και β) αρχίζουν να τρέχουν από 1ης Νοεμβρίου 1982." 2. Στο άρθρο 3, προστίθεται η ακόλουθη παράγραφος 2α:  "2α. Οι αρμόδιες αρχές της Ελλάδος που είναι επιφορτισμένες με την πληρωμή της ενισχύσεως στην παραγωγή, που αναφέρεται στο άρθρο 5 του κανονισμού αριθ. 136/66/ΕΟΚ μειώνουν την ενίσχυση αυτή κατά την πληρωμή, κατά 0,96 ΕΝΜ ανά 100 χιλιόγραμμα. Η κράτηση  αυτή εφαρμόζεται στις ενισχύσεις που αφορούν τις περιόδους 1980/81, 1981/82, 1982/83 και 1983/1984."  Άρθρο 2  Ο παρών κανονισμός αρχίζει να ισχύει την 1η Ιανουαρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 22 Δεκεμβρίου 1980.  Για το Συμβούλιο Ο Πρόεδρος J. SANTER  (1) ΕΕ αριθ. Ν 19 της 24.1.1975, σ. 1.  (2) ΕΕ αριθ. Ν 206 της 14.8.1979, σ. 3.